**EELNÕU 2025/332**

**KOMISJONID:**

|  |  |
| --- | --- |
| eelarve- ja arengukomisjon | JK |
| hariduskomisjon | X |
| kultuuri- ja spordikomisjon | X |
| majandus- ja keskkonnakomisjon | X |
| revisjonikomisjon | X |
| sotsiaalkomisjon | X |
| seeniorite nõukoda | X |
| noortevolikogu | X |

**VILJANDI LINNAVOLIKOGU**

**OTSUS**

24. aprill 2025 nr

Rahvaalgatuse „Ei Viljandi linna parkimistasule“ läbivaatamine

04.02.2025 esitas Andres Tammemäe (edaspidi rahvaalgatuse esitaja) kohaliku omavalitsuse korralduse seaduse (edaspidi KOKS) § 32 alusel rahvaalgatusliku ettepaneku volikogu poolt vastu võetud kujul mitte kehtestada tasulist parkimist Viljandi linnas. Rahvaalgatus on esitatud KOKS § 32 sätestatud nõudeid järgides.

**Rahvaalgatuse sisu**

Rahvaalgatuses allkirja andnud inimesed on vastu Viljandi Linnavolikogu 28.11.2024 määrusele nr 58 "Viljandi linna avalik tasuline parkimisala ja parkimistasu".

**Rahvaalgatuse põhjendused**

Rahvaalgatuses osalejaid ei rahulda linnavolikogu otsus, kus osad linnaelanikud seatakse majanduslikult niigi keerulisel ajal sundolukorda. Tänu oma elukohale peavad nad hakkama sõiduvahendi parkimise eest oma maja ees maksma 25€ kuus või ehitama välja parkla oma õuealale. Eriti küüniliseks peavad nad väidet (ajaleht Sakala 18.01.2025), kus linnapea arvates elab tasulisele parkimisalale jääval maa-alal vähe või üldse mitte inimesi. Seega jäetakse tasulisest parkimisalast välja linnavalitsus ja sellega piirnevad tänavad väitega, et seal on väiksed aiad ja parkla ehituseks võimalused olematud (nagu tasulise parkimise alale jäävatel elamutel oleks piiramatud õuealad). Samuti ei pakuta linnavalitsuse poolt võimalust, kus tasulise parkimisalasse jäävatele majade elanikel oleks võimalus tasuta parkimiskaardile (Tallinn, Tartu).

**Rahvaalgatuse taotlus**

1. Linnavolikogu otsuse nr 58 (28.nov.2024) "Viljandi linna avalik tasuline parkimisala ja parkimine" edasilükkamine ajani, kuni on valminud Viljandi haigla ehitus ja selgunud vajadus tasulise parkimise järele (millega on praegune korraldus seotud).

2. Anda välja tasulisele parkimisalale jäävale püsielanikule tasuta parkimiskaart (vähemalt üks sõiduvahend korteri kohta).

3. Tasuda linnaeelarvest parkimisala osaline või täielik väljaehitus kinnistule (kui selleks on ruumi), arvesse võttes praegust üldist majanduslikku olukorda.

**Rahvaalgatuse läbivaatamise käik**

Rahvaalgatuse läbivaatamisel osales/ ei osalenud X.

Tulenevalt eeltoodust ning kohaliku omavalitsuse korralduse seaduse § 32 alusel:

1. Nõustuda/ Mitte nõustuda rahvaalgatuse seisukohtadega.

2. Linnavalitsusel valmistada ette eelnõu 2025.a aprillikuu volikogule Viljandi Linnavolikogu 28.11.2024 määruse nr 58 „Viljandi linna avalik tasulise parkimisala ja parkimistasu“ kehtetuks tunnistamiseks.

2. Käesoleva otsusega mittenõustumisel võib esitada 30 päeva jooksul otsuse teatavakstegemisest arvates:

1) vaide Viljandi Linnavolikogule aadressil volikogu@viljandi.ee või Linnu tn 2, 71020 Viljandi;

2) kaebuse Tartu Halduskohtule aadressil tartuhk.menetlus@kohus.ee või Veski tn 32, 50409 Tartu.

3. Otsus jõustub teatavakstegemisest.

(allkirjastatud digitaalselt)

Helmen Kütt

linnavolikogu esimees

**Koostaja(d):** Ene Rink

**Esitatud:** 7.04.2025

**Esitaja:** Viljandi Linnavalitsus **Ettekandja:** Johan-Kristjan Konovalov

**Lk arv:** 3

**Hääletamine:** nõudmisel

Seletuskiri

**Rahvaalgatuse „Ei Viljandi linna parkimistasule“ läbivaatamine**

Eelnõu eesmärk on läbi vaadata ja anda seisukoht rahvaalgatusele „Ei Viljandi linna parkimistasule“.

Allkirju koguti kokku 782, neist arvesse läks 428 (132 on hetkel 1 % valimisõiguslikest kodanikest).

Rahvaalgatuse esitamise võimalust ja protsessi reguleerib kohaliku omavalitsuse korralduse seaduse § 32, kus on kirjas, et vähemalt ühel protsendil hääleõiguslikel valla- või linnaelanikel, kuid mitte vähem kui viiel hääleõiguslikul valla- või linnaelanikul on õigus teha kohaliku elu küsimustes valla- või linnavolikogu või -valitsuse õigusaktide vastuvõtmiseks, muutmiseks või kehtetuks tunnistamiseks algatusi, mis võetakse arutusele hiljemalt kolme kuu jooksul.

Sama paragrahvi lõike 2 kohaselt 1. lõikes ettenähtud algatus esitatakse valla- või linnavalitsusele vastava eelnõuna, millele lisatakse allkirjadega varustatud algatuse esitajate nimekiri. Kui algatatud küsimus kuulub volikogu pädevusse, esitab valitsus selle ühe kuu jooksul volikogule lahendamiseks koos omapoolse seisukohaga.

Lõike 3 järgi on algatuse esitajate esindajal õigus osaleda algatuse arutelus volikogus või valitsuses.

Viljandi linnale on esitatud eelpooltoodud rahvaalgatus koos ettepanekutega.

Viljandi Linnavalitsus arutas neid 7.04.2025 istungil ja ei toeta esitatud ettepanekuid.

(allkirjastatud digitaalselt)

Ene Rink

linnasekretär